《进月堂》
宋代·章才邵

不将帘幕碍虚空，为爱清光入室中。
满目尽成金色界，胜游宁羡水晶宫。
世缘淡泊尤相称，心镜圆明总一同。
长照金樽歌酒乐，争如此境乐无穷。

作者简介：章才邵，字希古，崇安（今福建武夷山市）人。元振子。少从杨时学。以父荫补官。历知临贺、辰阳二州，改荆湖北路参议官。晚年与朱熹游。事见《名贤氏族言行类稿》卷二六，明嘉靖《建宁府志》卷六八有传。今录诗三首。